Diari Oficial de la Generalitat Valenciana


Sumari del DOGV 5368, del 17-10-2006 (2006/11294)

RESOLUCIÓ de 29 de setembre del 2006, de la Universitat Miguel Hernández d'Elx, per la qual es convoquen diverses places de personal docent i investigador en Ciències de la Salut, en règim de contractació laboral, per al curs 2006-2007.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5368

Data del DOGV
:   17-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/11576


Data del document
:   29-09-2006

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * farmacèutic
    * professió paramèdica
    * concurs administratiu
    * universitat
    * personal docent
    * metge

RESOLUCIÓ de 29 de setembre del 2006, de la Universitat Miguel Hernández d'Elx, per la qual es convoquen diverses places de personal docent i investigador en Ciències de la Salut, en règim de contractació laboral, per al curs 2006-2007. [2006/A11501]  
De conformitat amb el que establix la Llei Orgànica 6 de 2001 de 21 de desembre d'Universitats (LOU), amb el Decret 174/2002, de 15 d'octubre (DOGV de 22 d'octubre), del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, els estatuts i el Reglament General del Personal Docent i Investigador de la Universitat Miguel Hernández d'Elx, aprovat per Consell de Govern en la seua sessió de 7 de juny del 2006, i la resta de normativa de general aplicació, la Universitat Miguel Hernández d'Elx (UMH) resol:  
Convocar concurs públic per a la provisió de les places de personal docent i investigador en règim de contractació laboral, conforme als punts següents:   
Primera. Característiques de la convocatòria  
1. Nombre i característiques de les places convocades  
Es convoquen les places de professorat universitari que s'especifiquen en l'annex I.  
Segona. Requisits generals  
2.1 Els requisits que hauran de complir els aspirants a les places convocades són els especificats a continuació:  
a) Nacionalitat. Ser espanyol. No obstant això, podran participar en idèntiques condicions que els espanyols els nacionals d'algun dels altres estats membres de la Unió Europea o nacional d'algun estat, a què en virtut dels tractats internacionals signats per la Unió Europea i ratificats per Espanya, s'aplique la lliure circulació de treballadors.  
També podran participar el cònjuge dels espanyols, dels nacionals d'algun dels estats membres de la Unió Europea i dels nacionals d'algun estat, a què en virtut dels tractats internacionals signats per la Unió Europea i ratificats per Espanya, s'aplique la lliure circulació de treballadors, sempre que no estiguen separats de dret, així com els seus descendents i els del seu cònjuge, menors de vint-i-un anys o majors de la dita edat que visquen a expenses seues.  
En el moment de presentació de la sol·licitud de participació en el procés selectiu, haurà d'acreditar-se la nacionalitat, així com, si és el cas, el vincle de parentiu, i el de viure a expenses d'algú, d'acord amb el que preveu l'article 8 del Reial Decret 543/2001, de 18 de maig, sobre accés a l'ocupació pública de l'administració general de l'Estat i els seus organismes públics de nacionals d'altres estats a què és d'aplicació el dret a la lliure circulació de treballadors.  
L'acreditació de la nacionalitat i la resta de requisits exigits en la convocatòria es realitzarà per mitjà dels documents corresponents, certificats per les autoritats competents del seu país d'origen traduïts a l'espanyol, que serà la llengua oficial en què tindrà lloc el desenvolupament de les proves.  
b) Edat: tindre complits els díhuit anys i no haver superat els setanta anys.  
c) No haver sigut separat, mitjançant expedient disciplinari, del servici de l'administració de l'Estat o de l'administració autonòmica, local o institucional, ni trobar-se inhabilitat per sentència ferma per a l'exercici de funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a cap sanció disciplinària o condemna penal que impedisca, en el seu estat, l'accés a la funció pública.  
d) No patir cap malaltia ni defecte físic o psíquic que impedisca l'exercici de les funcions corresponents a professor d'universitat.  
La concurrència dels requisits anteriors haurà d'estar referida a una data anterior a l'expiració del termini de presentació d'instàncies.   
2.2 Per a la categoria de professor associat amb plaça assistencial (associat en Ciències de la Salut) únicament podran presentar sol·licitud els facultatius especialistes de les àrees assistencials a què corresponguen les places convocades.  
Per a poder concursar és requisit imprescindible estar en possessió del títol de llicenciat en Medicina i Cirurgia o de Farmàcia. En els casos en què corresponga, estar en possessió del títol de Psicologia, Podologia o Fisioteràpia. Si la plaça convocada es troba adscrita a l'àrea de coneixement de Microbiologia, estar en possessió del títol de Farmàcia. En tot cas, és requisit imprescindible ocupar plaça en una de les institucions sanitàries de les incloses en el conveni subscrit entre la Universitat Miguel Hernández, la Conselleria de Sanitat i la Diputació Provincial d'Alacant (DOGV núm. 3.437, de 18.02.1999).  
Tercera. Presentació de sol·licituds   
3.1 Sol·licituds i documentació a presentar. Els interessats a prendre part en esta convocatòria hauran de presentar la documentació següent:   
A) Instància segons model de la UMH, que es troba en l'annex V, que li serà facilitada en el Registre General o en els centres de gestió de campus d'esta Universitat i que està disponible en la pagina web de la UMH (www.umh.es/rrhh).  
Necessàriament, hauran de presentar-se tantes sol·licituds i documentació com places a què s'opte.  
B) Fotocòpia del DNI o, en cas d'estrangers, del document que acredite la seua identitat i data de naixement.   
C) Fotocòpia del títol acadèmic o resguard d'haver abonat els drets d'expedició, que corresponga, d'acord amb els requisits de l'annex II. En cas de titulacions estrangeres, hauran d'acreditar l'homologació corresponent del Ministeri d'Educació i Ciència.  
D) Fotocòpia del certificat acadèmic personal (expedient acadèmic).   
E) Curriculum vitae, segons el model d'esta Universitat, publicat en el Diari Oficial de la Generalitat d'11 de novembre de 1997 (que també serà facilitat en el Registre General o en els centres de gestió de campus i que està disponible en la pagina web de la UMH, http://www.umh.es/rrhh).   
F) Resguard que justifique el pagament de 10,58 euros en concepte de drets de participació. Els aspirants hauran d'abonar, mitjançant transferència bancària a la Caja de Ahorros del Mediterráneo (2090) oficina d'empreses d'Elx (polígon de Carrús), sucursal 9671 WK 85, número de compte 0198063252 Universitat Miguel Hernández d'Elx, concursos docents, o bé a Bancaixa (2077), oficina principal d'Elx, sucursal 3069 PY 67, número de compte 1520342272, Universitat Miguel Hernández d'Elx, concursos docents, la quantitat de 10,58 euros en concepte de participació, especificant el nom i cognoms, número de carnet d'identitat i plaça a què es concursa amb indicació del número.  
La realització de l'ingrés, en cap cas, suposarà substitució del tràmit de presentació dins del termini i en la forma oportuna de la sol·licitud.  
Serà motiu d'exclusió del procediment l'absència d'ingrés efectiu dels drets d'examen en el termini previst per a la presentació de sol·licituds.  
L'exclusió per no complir algun dels requisits de la convocatòria o la no-presentació a la prova no comportarà el dret a la devolució de les taxes.   
G) Per a les categories a continuació indicades, a més:   
· Places de professor associat:   
S'acreditarà l'exercici de l'activitat professional remunerada, fora de l'àmbit universitari i durant el període requerit, amb alguna de la documentació següent:  
A) El professional que treballa per compte propi, fotocòpies del justificant del pagament de l'impost d'activitats econòmiques o de les declaracions trimestrals dels pagaments a compte del IRPF o de l'informe de vida laboral expedit per la Tresoreria General de la Seguretat Social.   
b) El professional que treballa per compte d'altri, mitjançant fotocòpia de l'informe de vida laboral expedit per la Tresoreria General de la Seguretat Social.   
c) En cas de ser empleats públics (funcionaris o laborals) fotocòpia del certificat de servicis prestats.   
d) Qualsevol altra documentació que acredite el compliment dels requisits establits en l'annex II.  
· Places de professor associat amb plaça assistencial (associat en Ciències de la Salut):  
a) Certificat acreditatiu de prestar servicis en la institució sanitària on es convoca la plaça.   
· Places de professor col·laborador:  
a) S'aportarà fotocòpia cotejada d'informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.   
· Places de professor contractat doctor:  
a) Acreditació requisits específics establits en l'annex II.  
b) S'aportarà fotocòpia cotejada d'avaluació positiva de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.   
· Places de professor ajudant doctor:  
a) Acreditació requisits específics establits en l'annex II.  
b) S'aportarà fotocòpia cotejada d'avaluació positiva de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.   
· Places d'ajudant:  
a) Acreditació requisits específics establits en l'annex II.   
H) Els interessats a prendre part en esta convocatòria per a les places corresponents a les àrees indicades en l'annex III hauran de presentar, junt amb la documentació abans requerida, els dossiers justificatius dels seus respectius mèrits.  
3.2 La documentació abans referida es presentarà en el Registre General de la UMH o en els centres de gestió de campus, en horari de 09.00 a 14.00 hores, o per qualsevol dels procediments establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Excepcionalment, durant el mes d'agost només podrà presentar-se documentació en el Registre General de la UMH o en el centre de gestió de campus d'Elx, en horari de 09.00 a 14.00 hores, o per qualsevol dels procediments establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Les instàncies presentades en les oficines de Correus hauran de complir el procediment establit en l'article 205.3 del Reglament del Servici de Correus: les instàncies seran presentades en un sobre obert perquè l'empleat hi estampe el segell de dates, i haurà de figurar clarament el número de l'oficina i la data.   
Quarta. Termini   
El termini de presentació de sol·licituds finalitzarà a les 14.00 hores del 20é dia natural a comptar a partir de l'endemà al de la publicació d'esta convocatòria en el Diari Oficial de la Generalitat (DOGV).   
Quinta. Protecció de dades personals  
Les dades de caràcter personal que aporten els aspirants mitjançant les instàncies s'incorporaran al fitxer automatitzat de concursos del Servici de Recursos Humans, davall la responsabilitat del secretari general de la UMH, per a la gestió de les convocatòries per a proveir places de personal docent i investigador contractat i la gestió de recursos administratius contra les propostes de provisió de les dites places.  
Les dades de caràcter personal seran tractades d'acord amb les previsions del Reial Decret 994/1999, d'11 de juny, pel qual s'aprova el Reglament de Mesures de Seguretat dels Fitxers Automatitzats que continguen dades de caràcter personal.  
Els drets d'accés, de rectificació, de cancel·lació i d'oposició podran exercitar-se, per escrit, dirigit al secretari general de la UMH, d'acord amb el que establix l'article 5 de la Llei Orgànica 15/1999, de 13 de desembre, de Protecció de Dades.  
Sexta. Composició de les comissions de contractació  
6.1 Les comissions de contractació dels concursos per a la provisió de places de PDI contractat estaran formades per cinc membres titulars i els seus corresponents suplents, corresponent al rector el nomenament dels seus membres i la designació de les tres quintes parts d'estos i la del president de la comissió d'entre ells. La resta de membres seran nomenats pel rector, oït el departament que no tindrà caràcter vinculant.  
6.2 Les comissions de contractació que hagen de jutjar places de professors associats amb plaça assistencial, segons el conveni subscrit entre la Universitat Miguel Hernández, la Conselleria de Sanitat i la Diputació Provincial d'Alacant (DOGV núm. 3.437, de 18.02.1999), es regiran per la normativa específica proposada per la Comissió Mixta del conveni esmentat i aprovada pel Consell de Govern de la UMH, i si no n'hi ha pel Reglament de Règim General del Personal Docent i Investigador de la UMH.  
Sèptima. Criteris de valoració de les comissions de contractació  
7.1 Una vegada constituïda la comissió corresponent, fixarà i farà públics, amb anterioritat a l'acte d'obertura de la documentació presentada pels candidats, els criteris per a la valoració dels mèrits d'estos i la puntuació mínima que han d'obtindre els candidats.  
7.2 Cada un dels candidats podrà obtindre un màxim de 10 punts, dels quals 7 correspondran als mèrits aportats i 3 a l'adequació del sol·licitant a l'activitat docent i, si és el cas, d'investigació a realitzar.  
7.3 Els 7 punts a atorgar per mèrits aportats seran concedits per la comissió de contractació d'acord amb els següents criteris generals:  
7.3.1 Per a places d'ajudant  
a) Expedient acadèmic general. Màxim 1 punt  
b) Expedient acadèmic específic. Màxim 2 punts  
c) Publicacions, projectes, patents o, si és el cas, obra artística. Màxim 1,5 punts  
d) Altres mèrits. Màxim 2,5 punts  
7.3.2 Per a places d'ajudants doctors  
a) Expedient, formació acadèmica, activitat professional, gestió i vida universitària. Màxim 3 punts.  
b) Activitat investigadora. Màxim 2 punts  
c) Activitat docent. Màxim 1 punt  
d) Altres mèrits. Màxim 1 punt  
7.3.3 Per a places de professor contractat doctor  
a) Activitat docent. Màxim 2,5 punts  
b) Activitat investigadora. Màxim 2,5 punts  
c) Expedient, formació acadèmica, activitat professional, gestió i vida universitària. Màxim 1 punt  
d) Altres mèrits. Màxim 1 punt  
7.3.4 Per a places de professor col·laborador  
a) Expedient, formació acadèmica, activitat professional, gestió i vida universitària. Màxim 3 punts  
b) Activitat docent. Màxim 2 punts  
c) Activitat investigadora. Màxim 1 punt  
d) Altres mèrits. Màxim 1 punt  
7.3.5 Per a places d'Associats  
a) Valoració de les activitats professionals extrauniversitàries, o, si és el cas, obra artística. Màxim 5 punts  
b) Altres mèrits. Màxim 2 punts  
7.4 Els tres punts a atorgar per adequació del sol·licitant a l'activitat docent o d'investigació a realitzar, seran concedits per la comissió de contractació atenent les necessitats específiques de la Universitat posades de manifest en la convocatòria de la plaça.  
Octava. De les proves  
Els concursos per a la provisió de places de PDI es realitzaran en qualsevol dels campus de la UMH i constaran d'una primera prova d'avaluació, i si la comissió ho entén necessari, d'una segona prova consistent en la realització d'una entrevista. En el transcurs dels seus treballs, la comissió de contractació podrà sol·licitar els informes que estime oportuns per al millor exercici de les seues funcions.   
8.1 Admissió de sol·licituds.   
Els sol·licitants hauran de presentar tantes sol·licituds i documentació com a places a què s'opte, indicant en cada una d'elles el contingut de la convocatòria.  
Transcorregut el termini de presentació de sol·licituds, es publicarà la llista provisional d'admesos i exclosos i els motius d'exclusió en els taulers del Registre General i registres auxiliars dels centres de gestió de campus i en la web de la Universitat (www.umh.es/rrhh).  
A través dels registres auxiliars dels centres de gestió de campus, o del Registre General, els interessats que ho entenguen necessari, podran formular reclamacions dirigides al responsable del Servici de Recursos Humans en un termini de 5 dies hàbils a comptar de la publicació de les llistes. Revisades les reclamacions, es publicarà la relació definitiva d'admesos i exclosos en els taulers del Registre General i registres auxiliars dels centres de gestió de campus i en la web de la Universitat (www.umh.es/rrhh).   
8.2 Primera prova.   
La primera prova consistirà en la valoració per la comissió dels mèrits del candidat i de l'adequació del sol·licitant a les necessitats de la Universitat expressada en la convocatòria.  
En el termini fixat, el president procedirà a la constitució de la comissió i a establir els criteris d'avaluació específics, que hauran de conformar allò que s'ha establit, amb caràcter general, en la present convocatòria. De tot això es donarà publicitat en el tauler d'anuncis oficial del centre de gestió de campus corresponent i en la pàgina web de la Universitat (www.umh.es/rrhh).  
Amb posterioritat a la publicació dels criteris d'avaluació, el president procedirà a obrir la documentació i a aplicar estos als concursants admesos.  
En el termini màxim de tres dies hàbils des de la finalització dels treballs de la comissió, es farà pública en el tauler d'anuncis oficial del centre de gestió de campus on s'haja realitzat la prova i en la web (www.umh.es/rrhh) la valoració dels candidats en la primera prova i el seu resultat, així com la proposta de provisió de la plaça en el cas que no siga necessari, segons el parer de la comissió, passar a la segona prova.  
La comissió podrà realitzar la segona prova quan, finalitzada la primera, hi haja concursants que superen el mínim quantitatiu establit en els criteris de valoració i, a més, obtinguen el vot favorable, d'almenys, tres dels seus membres.  
8.3 Segona prova.   
Si és el cas, amb la publicació de la valoració dels candidats en la primera prova, se'ls citarà per a la realització de la segona prova, indicant lloc, dia i hora. El termini per a la realització de la segona prova no podrà ser inferior a tres dies hàbils ni superior a deu, des que es publique la citació.  
La segona prova, que serà pública, consistirà en una entrevista en què la comissió debatrà amb el concursant, durant un temps màxim de tres hores, sobre els documents presentats en la primera prova, i tots aquells aspectes curriculars i documentals que considere rellevants per a la seua millor selecció.  
Amb anterioritat al començament de la segona prova, la comissió de contractació publicarà, en el lloc de la seua realització, els criteris de valoració qualitativa d'esta.  
Finalitzada la segona prova i en el termini màxim de tres dies hàbils, la comissió farà públics els resultats de l'avaluació que en esta prova ha obtingut cada candidat, així com la proposta de provisió de la plaça  
Novena. De la proposta de provisió  
9.1 En tot cas, el temps transcorregut entre la publicació de les llistes definitives d'admesos i la proposta de provisió del concurs no podrà excedir de quatre mesos.  
Les comissions de contractació proposaran al rector la relació dels candidats proposats per a la seua contractació.  
En els concursos en què no siga necessari passar a la segona prova, la proposta de provisió s'ordenarà de major a menor puntuació sempre que els candidats superen el mínim quantitatiu establit en els criteris de valoració i, a més, obtinga el vot favorable, d'almenys, tres dels membres de la comissió. En cas d'empat, el president de la comissió tindrà vot de qualitat.  
Quan s'hagen convocat diverses places de la mateixa categoria en una mateixa àrea de coneixement i amb idèntiques activitats docents i investigadores, se citarà els concursants proposats per l'orde de valoració que se n'haja efectuat, perquè procedisquen a triar vacant.  
En les places d'associats i ajudants, l'orde de puntuació dels candidats establit en la primera prova quedarà constituït com a llista de reserva per al curs acadèmic en què es convoque la plaça.  
En cap cas, es podran realitzar més propostes de provisió que places convocades. Tots els concursos podran resoldre's amb l'absència de proposta de provisió de la plaça o places.  
Els concursants que no hagen sigut proposats per a ser nomenats per a la plaça objecte de concurs no podran al·legar cap dret sobre places vacants.  
9.2 Expedient administratiu del concurs.  
El següent dia hàbil a la finalització l'actuació de la comissió, el seu secretari entregarà en la Secretaria General de la Universitat, a través del Registre General o auxiliars, l'expedient administratiu del concurs, que incorporarà els documents següents:  
a) Acta de constitució de la comissió.  
b) Criteris de valoració de la primera prova.   
c) Acta en què conste la valoració de la primera prova i la motivació del vot dels membres de la Comissió, per a cada concursant.  
d) Si és procedent, acta en què conste la motivació del vot dels membres de la comissió respecte de la segona prova, per a cada concursant.  
e) Acta de proposta de provisió dels concursants que siga procedent, per orde de preferència per a la seua contractació.   
f) Documentació presentada pels concursants, així com qualsevol altra que la comissió haja tingut en compte en el seu treball.  
Els concursants que no hagen obtingut plaça, amb la sol·licitud prèvia al secretari general, podran retirar la documentació presentada al concurs en el termini d'un mes des que esdevinga ferma la resolució administrativa (o judicial, si és el cas) del concurs. A partir de tal termini, la Universitat disposarà de la dita documentació, i procedirà a la seua destrucció  
Deu. De la contractació  
10.1 Contractació del candidat.  
En vista de la proposta de provisió feta per la comissió, i si ho entén oportú, el rector determinarà l'efectivitat de la proposta. El Servici de Recursos Humans comunicarà la incorporació de nou professorat als departaments implicats.  
10.2 Tràmits de la contractació.   
El centre de gestió de campus que corresponga citarà el candidat proposat perquè, en un termini màxim de tres dies hàbils, es persone en tal centre a fi d'aportar la documentació acreditativa de complir els requisits establits en la convocatòria i procedir, si és el cas, a la firma de tota la documentació que siga necessària per a la formalització de la seua contractació, i que serà remés immediatament al Servici de Recursos Humans per a la seua tramitació. Transcorregut este termini sense haver-se personat, el candidat decaurà en el seu dret, i es procedirà a citar el següent i, si és el cas, els successius.   
En el cas de renúncia explícita d'un candidat, amb anterioritat a la presentació de la documentació acreditativa dels requisits, s'aplicarà el mateix procediment de citació de l'apartat anterior.  
Onze. De les reclamacions i recursos  
11.1 Reclamacions.   
Contra la proposta de la comissió de contractació, els candidats podran presentar reclamació davant de la comissió de revisió de contractacions, en el termini màxim de deu dies hàbils a comptar de l'endemà a la publicació de la proposta de provisió. En cap cas la reclamació paralitzarà la contractació.  
11.2 Comissió de revisió de contractacions.   
La reclamació interposada serà valorada per la comissió de revisió de contractacions, formada per cinc membres titulars i els seus corresponents suplents, professors funcionaris de carrera pertanyents als cossos docents universitaris amb el grau de doctor. Dos dels seus membres seran designats pel rector d'entre els seus vicerectors, actuant el de major edat de president i l'altre de secretari. Els tres membres restants seran nomenats pel rector; un d'ells a proposta de les organitzacions sindicals més representatives de la Universitat.  
La comissió de revisió de contractacions examinarà l'expedient relatiu al concurs per a vetlar per les garanties que establix la Llei Orgànica 6/2001, de 21 de desembre, i l'estatut de la Universitat; valorarà els aspectes procedimentals, i verificarà l'efectiu respecte en el procediment per part de les comissions de contractació de la igualtat de condicions dels candidats i dels principis de mèrit i capacitat d'estos.  
La comissió de revisió de contractacions podrà sol·licitar dels membres de la comissió de contractació i dels candidats tots els aclariments que estime oportuns. Així mateix, podrà sol·licitar tots els informes que estime convenients.  
En el termini màxim de dos mesos des que es va produir la reclamació, la comissió de revisió de contractacions ratificarà o no la proposta reclamada. En este últim cas, es retrotraurà l'expedient fins al moment en què es va produir el vici, i la comissió de contractació del concurs haurà de formular nova proposta.  
La resolució que adopte la comissió de revisió de contractació podrà ser recorreguda en alçada davant del rector en el termini màxim de 10 dies hàbils des de la seua notificació.  
Dotze. Característiques dels contractes  
Els contractes laborals de personal docent i investigador tenen naturalesa especial (art. 2.2 del Decret 174/2002).  
Els contractes de personal docent i investigador contractat en règim laboral es formalitzaran per escrit d'acord amb el model que a este efecte ha aprovat el Consell de Govern Provisional d'esta Universitat.   
Les retribucions són les determinades en el Decret 174/2002, de 15 d'octubre, del Govern Valencià, considerant-se si és el cas aquelles variacions que aproven els òrgans competents d'esta Universitat.  
Les retribucions íntegres mensuals seran les establides en l'annex IV.  
En l'annex I s'especifica el codi o número de la plaça, el tipus de contracte, la dedicació, el departament, l'àrea de coneixement a què s'adscriu la plaça, activitats a exercir i duració del contracte.  
Abreviatures utilitzades:  
ASSO: professor associat  
ASSOCCS: professor associat amb plaça assistencial (associat en Ciències de la Salut)  
COL: professor col·laborador  
PCDOC: professor contractat doctor  
AJUDOC: professor ajudant doctor  
AJU: ajudant  
VISIT: professor visitant  
C08 (TC): dedicació a temps complet (37,5 h/setm)  
P06 (6+6): dedicació a temps parcial (6 h lectives + 6 h tutories/setm.)  
P05 (5+5): dedicació a temps parcial (5 h lectives + 5 h tutories/setm.)  
P04 (4+4): dedicació a temps parcial (4 h lectives + 4 h tutories/setm.)  
P03 (3+3): dedicació a temps parcial (3 h lectives + 3 h tutories/setm.)  
DFC: des de la firma de contracte   
Tretze. Règim de recursos  
13.1 Les convocatòries de places de personal docent i investigador contractat i tots els actes administratius que se'n deriven, podran ser impugnades en els casos i en la forma establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tots els actes de notificació dels procediments que s'inicien com a conseqüència d'admetre els recursos regulats en la present resolució es faran amb text integre, en els taulers del Registre General i registres auxiliars dels centres de gestió de campus i, a títol informatiu, en la web de la Universitat (www.umh.es/rrhh).  
Elx, 29 de setembre del 2006.. El rector: El professor: Jesús Rodríguez Marín.  
ANNEX I  
Núm. de plaça: DC275  
Categoria: ASSOCCS  
Dedicació: P03 (3+3)  
Departament: Farmacologia, Pediatria i Química Orgànica  
Àrea de coneixement: Pediatria  
Perfil: docència pràctica en Pediatria en l'Hospital Universitari de Sant Joan d'Alacant  
Duració del contracte: DFC fins al 30/09/2007  
Centre assistencial: Hospital General Universitari de Sant Joan d'Alacant  
..............................  
Núm. de plaça: DC1526 (segon període)  
Categoria: ASSOCCS  
Dedicació: P03 (3+3)  
Departament: Enginyeria  
Àrea de coneixement: Farmàcia i Tecnologia Farmacèutica  
Perfil: docència pràctica en Farmàcia i Tecnologia Farmacèutica en l'Hospital General Universitari d'Elx  
Duració del contracte: des de l'01/01/2007 fins al 31/03/2007  
Centre assistencial: Hospital General Universitari d'Elx  
..............................  
Núm. de plaça: DC1524 (segon període)  
Categoria: ASSOCCS  
Dedicació: P03 (3+3)  
Departament: Enginyeria  
Àrea de coneixement: Farmàcia i Tecnologia Farmacèutica  
Perfil: docència pràctica en Farmàcia i Tecnologia Farmacèutica en l'Hospital General d'Elda  
Duració del contracte: des de l'01/01/2007 fins al 31/03/2007  
Centre assistencial: Hospital General d'Elda  
..............................  
Núm. de plaça: DC1524 (quart període)  
Categoria: ASSOCCS  
Dedicació: P03 (3+3)  
Departament: Enginyeria  
Àrea de coneixement: Farmàcia i Tecnologia Farmacèutica  
Perfil: docència pràctica en Farmàcia i Tecnologia Farmacèutica en l'Hospital General d'Elda  
Duració del contracte: des del 01/07/2007 fins al 30/09/2007  
Centre assistencial: Hospital General d'Elda  
..............................  
Núm. de plaça: DC1521  
Categoria: ASSOCCS  
Dedicació: P03 (3+3)  
Departament: Enginyeria  
Àrea de coneixement: Farmàcia i Tecnologia Farmacèutica  
Perfil: docència pràctica en Farmàcia i Tecnologia Farmacèutica en el Centre Socioassistencial Doctor Esquerdo  
Duració del contracte: DFC fins al 30/09/2007  
Centre assistencial: Centre Socioassistencial Doctor Esquerdo  
..............................  
Núm. de plaça: DC1518 (primer període)  
Categoria: ASSOCCS  
Dedicació: P03 (3+3)  
Departament: Enginyeria  
Àrea de coneixement: Farmàcia i Tecnologia Farmacèutica  
Perfil: docència pràctica en Farmàcia i Tecnologia Farmacèutica en l'Hospital Vega Baja (Orihuela)  
Duració del contracte: des de l'01/10/2006 fins al 31/01/2007  
Centre assistencial: Hospital Vega Baja (Orihuela)  
..............................  
Núm. de plaça: DC1518 (segon període)  
Categoria: ASSOCCS  
Dedicació: P03 (3+3)  
Departament: Enginyeria  
Àrea de coneixement: Farmàcia i Tecnologia Farmacèutica  
Perfil: docència pràctica en Farmàcia i Tecnologia Farmacèutica en l'Hospital Vega Baja (Orihuela)  
Duració del contracte: des de l'01/02/2007 fins al 31/05/2007  
Centre assistencial: Hospital Vega Baja (Orihuela)  
..............................  
Núm. de plaça: DC1518 (tercer període)  
Categoria: ASSOCCS  
Dedicació: P03 (3+3)  
Departament: Enginyeria  
Àrea de coneixement: Farmàcia i Tecnologia Farmacèutica  
Perfil: docència pràctica en Farmàcia i Tecnologia Farmacèutica en l'Hospital Vega Baja (Orihuela)  
Duració del contracte: des de l'01/06/2007 fins al 30/09/2007  
Centre assistencial: Hospital Vega Baja (Orihuela)  
..............................  
Núm. de plaça: DC1796 (primer període)  
Categoria: ASSOCCS  
Dedicació: P03 (3+3)  
Departament: Medicina Clínica  
Àrea de coneixement: Dermatologia  
Perfil: docència pràctica en Dermatologia en l'Hospital Universitari de Sant Joan d'Alacant  
Duració del contracte: des de l'01/10/06 fins al 31/03/07  
Centre assistencial: Hospital Universitari Sant Joan d'Alacant  
..............................  
Núm. de plaça: DC1796 (segon període)  
Categoria: ASSOCCS  
Dedicació: P03 (3+3)  
Departament: Medicina Clínica  
Àrea de coneixement: Dermatologia  
Perfil: docència pràctica en Dermatologia en l'Hospital Universitari de Sant Joan d'Alacant  
Duració del contracte: des de l'01/04/07 fins al 30/09/07  
Centre assistencial: Hospital Universitari Sant Joan d'Alacant  
..............................  
Núm. de plaça: DC639   
Categoria: ASSOCCS  
Dedicació: P03 (3+3)  
Departament: Medicina Clínica  
Àrea de coneixement: Medicina  
Perfil: docència pràctica en Medicina en el Centre de Salut El Baver  
Duració del contracte: DFC fins al 30/09/07  
Centre assistencial: Centre de Salut El Baver  
..............................  
Núm. de plaça: DC1797 (primer període)   
Categoria: ASSOCCS  
Dedicació: P03 (3+3)  
Departament: Medicina Clínica  
Àrea de coneixement: Medicina  
Perfil: docència pràctica en Medicina en l'Hospital General Universitari d'Alacant  
Duració del contracte: des de l'01/10/06 fins al 31/03/07  
Centre assistencial: Hospital General Universitari d'Alacant  
..............................  
Núm. de plaça: DC1797 (segon període)   
Categoria: ASSOCCS  
Dedicació: P03 (3+3)  
Departament: Medicina Clínica  
Àrea de coneixement: Medicina  
Perfil: docència pràctica en Medicina en l'Hospital General Universitari d'Alacant  
Duració del contracte: des de l'01/04/07 fins al 30/09/07  
Centre assistencial: Hospital General Universitari d'Alacant  
..............................  
Núm. de plaça: DC1795 (primer període)   
Categoria: ASSOCCS  
Dedicació: P03 (3+3)  
Departament: Medicina Clínica  
Àrea de coneixement: Psiquiatria  
Perfil: docència pràctica en Psiquiatria en l'Hospital General Universitari d'Elx  
Duració del contracte: des de l'01/10/06 fins al 31/03/07  
Centre assistencial: Hospital General Universitari d'Elx  
..............................  
Núm. de plaça: DC1795 (segon període)   
Categoria: ASSOCCS  
Dedicació: P03 (3+3)  
Departament: Medicina Clínica  
Àrea de coneixement: Psiquiatria  
Perfil: docència pràctica en Psiquiatria en l'Hospital General Universitari d'Elx  
Duració del contracte: des de l'01/04/07 fins al 30/09/07  
Centre assistencial: Hospital General Universitari d'Elx  
..............................  
Núm. de plaça: DC830  
Categoria: ASSOCCS  
Dedicació: P03 (3+3)  
Departament: Patologia i Cirurgia  
Àrea de coneixement: Cirurgia  
Perfil: docència pràctica en Cirurgia en l'Hospital General Universitari d'Elx  
Duració del contracte: DFC fins al 30/09/2007  
Centre assistencial: Hospital General Universitari d'Elx  
..............................  
Núm. de plaça: DC288  
Categoria: ASSOCCS  
Dedicació: P03 (3+3)  
Departament: Patologia i Cirurgia  
Àrea de coneixement: Cirurgia  
Perfil: docència pràctica en Urologia en l'Hospital General Universitari d'Elx  
Duració del contracte: DFC fins al 30/09/2007  
Centre assistencial: Hospital General Universitari d'Elx  
..............................  
Núm. de plaça: DC274  
Categoria: ASSOCCS  
Dedicació: P03 (3+3)  
Departament: Patologia i Cirurgia  
Àrea de coneixement: Cirurgia  
Perfil: docència pràctica en Cirurgia en l'Hospital General Universitari d'Alacant  
Duració del contracte: DFC fins al 30/09/2007  
Centre assistencial: Hospital General Universitari d'Alacant  
..............................  
Núm. de plaça: DC1310  
Categoria: ASSOCCS  
Dedicació: P03 (3+3)  
Departament: Patologia i Cirurgia  
Àrea de coneixement: Fisioteràpia  
Perfil: docència pràctica en Fisioteràpia en l'Hospital General d'Elda  
Duració del contracte: DFC fins al 30/09/2007  
Centre assistencial: Hospital General d'Elda  
..............................  
Núm. de plaça: DC721   
Categoria: ASSOCCS  
Dedicació: P03 (3+3)  
Departament: Patologia i Cirurgia  
Àrea de coneixement: Fisioteràpia  
Perfil: docència pràctica en Fisioteràpia en l'Hospital General d'Elda  
Duració del contracte: DFC fins al 30/09/2007  
Centre assistencial: Hospital General d'Elda  
..............................  
Núm. de plaça: DC720  
Categoria: ASSOCCS  
Dedicació: P03 (3+3)  
Departament: Patologia i Cirurgia  
Àrea de coneixement: Fisioteràpia  
Perfil: docència pràctica en Fisioteràpia en el Centre de Salut de Foietes de Benidorm  
Duració del contracte: DFC fins al 30/09/2007  
Centre assistencial: Centre Salut de Foietes de Benidorm  
..............................  
Núm. de plaça: DC517  
Categoria: ASSOCCS  
Dedicació: P03 (3+3)  
Departament: Patologia i Cirurgia  
Àrea de coneixement: Fisioteràpia  
Perfil: docència pràctica en Fisioteràpia en l'Hospital General Universitari d'Elx  
Duració del contracte: DFC fins al 30/09/2007  
Centre assistencial: Hospital General Universitari d'Elx  
..............................  
Núm. de plaça: DC311  
Categoria: ASSOCCS  
Dedicació: P03 (3+3)  
Departament: Salut Pública, Història de la Ciència i Ginecologia  
Àrea de coneixement: Obstetrícia i Ginecologia  
Perfil: docència pràctica en Obstetrícia i Ginecologia en l'Hospital Universitari de Sant Joan d'Alacant  
Duració del contracte: DFC fins al 30/09/2007  
Centre assistencial: Hospital General Universitari de Sant Joan d'Alacant  
..............................  
ANNEX II  
Requisits acadèmics per a participar en concursos docents a places de contractació  
Professor associat  
. Especialistes de reconeguda competència que acrediten estar exercint, fora de l'àmbit Universitari, una activitat remunerada laboral, professional o en l'administració pública, per a la qual capacite el títol acadèmic que l'interessat posseïsca, durant un període mínim de tres anys dins dels cinc anteriors a la seua contractació com a professor associat (art. 10 Decret 174/2002, de 15 d'octubre, del Govern Valencià)  
Professor associat amb plaça assistencial (associat en Ciències de la Salut)  
. Les places de professors associats amb plaça assistencial, hauran de cobrir-se per personal de la institució sanitària concertada amb la categoria i el règim de dedicació expressat en el punt dos de la base tretzena de l'article 4 del RD 1.558/1986, de 28 de juny, pel qual s'establixen les bases generals del règim de concerts entre les universitats i les institucions acadèmiques.  
Professor col·laborador  
. Estar en possessió del títol de llicenciat, arquitecte, enginyers, diplomats, arquitectes tècnics o enginyers tècnics.  
. Estar en possessió d'informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.  
Professor contractat doctor  
. Ser doctor amb, almenys, tres anys d'activitat docent o investigadora, o prioritàriament investigadora, postdoctoral.  
. Estar en possessió d'avaluació positiva de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.  
Professor ajudant doctor  
. Ser doctor i haver desenvolupat durant, almenys dos anys, activitats docents o d'investigació en centres no vinculats a la Universitat contractant, i durant els quals no haja mantingut cap relació contractual, estatutària o com a becari amb esta. Als ajudants i professors associats que a l'entrada en vigor de la Llei Orgànica 6/2001, de 21 de desembre, d'Universitats, estigueren en possessió del títol de doctor, no els resultarà aplicable la desvinculació de la universitat contractant durant dos anys.  
. No haver prestat els seus servicis en esta Universitat, com a professor associat, fins transcorreguts dos anys des de la finalització del contracte, incloses les seues renovacions. Esta limitació no s'aplicarà als professors associats contractats laboralment amb anterioritat a l'entrada en vigor del Decret 174/2002, de 15 d'octubre, del Govern Valencià, ni als professors associats contractats administrativament abans de l'entrada en vigor de la Llei Orgànica 6/2001, de 21 de desembre, d'Universitats.  
. Estar en possessió d'avaluació positiva de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.  
Ajudant  
. Haver superat en la seua totalitat les matèries d'estudi que s'exigisquen per a l'obtenció del grau de doctor.  
. No haver estat contractat com a ajudant en qualsevol universitat pública en el moment de l'entrada en vigor de la Llei Orgànica 6/2001, de 21 de desembre, d'Universitats.  
. No haver prestat els seus servicis en esta Universitat, com a professor associat, fins transcorreguts dos anys des de la finalització del contracte, incloses les seues renovacions. Esta limitació no s'aplicarà als professors associats contractats laboralment amb anterioritat a l'entrada en vigor del Decret 174/2002, de 15 d'octubre, del Govern Valencià, ni als professors associats contractats administrativament abans de l'entrada en vigor de la Llei Orgànica 6/2001, de 21 de desembre, d'Universitats.  
ANNEX III  
Relació d'àrees de coneixement que s'indiquen obligades a presentar dossiers justificatius dels respectius mèrits  
. Pintura  
. Dibuix  
. Escultura  
ANNEX V  
Model de sol·licitud per a places de personal docent i investigador en règim de contractació laboral  
(Nom i cognoms) ..., amb DNI ..., expedit en ... .  
Nascut a ... Data ...  
Domicili en ..., província de ... .  
Carrer ..., número ...  
Codi postal ... Telèfon/s ... .  
EXPOSE  
Que, havent-se convocat diverses places de personal docent i investigador en règim de contractació laboral, mitjançant una resolució de la Universitat Miguel Hernández d'Elx, de data ... (DOGV ...)  
SOL·LICITE  
Participar en el concurs per a la plaça següent (una sol·licitud per plaça)  
Codi de la plaça: ...  
Categoria: ...  
Departament: ...  
Àrea:... Perfil: ...  
..., ... de ... de 200 ...  
Firmat.:. ...  
RECTOR DE LA UNIVERSITAT MIGUEL HERNÁNDEZ D'ELX